《陶隐居上馆》
宋代·王莱

最上华阳馆，凄凉岂旧基。
山中为相日，楼上待仙时。
精力凋文字，群居厌朮芝。
却输元处士，薪爨得天知。

作者简介：王莱，字邦基，又字基仲（《淳熙稿》卷一二《赠王教授基仲》），号龟湖（宋王光溥《自号录》），无为（今属安徽）人。之道子。孝宗乾道二年（一一六六）进士（清乾隆《无为州志》卷一二）。淳熙八年（一一八一）为建康府教授。光宗绍熙元年（一一九○），知池州贵池县（《宋会要辑稿》职官七三之四）。有《龟湖集》十卷，已佚。